## **Výbor Národnej rady Slovenskej republiky pre financie a rozpočet**

## **VIII. volebné obdobie**

**Z Á P I S N I C A**

**zo 108. schôdze výboru, ktorá sa uskutočnila 20. októbra 2022**

**Prítomní :** členovia výboru podľa prezenčnej listiny

**Neprítomní: J. Blcháč, D. Muňko, E. Ňarjaš**

Výbor schválil program s tým, že z celkového počtu 12 poslancov bolo v čase schvaľovania 9prítomných poslancov, za hlasovalo 9 poslancov, 0sa zdržali, 0 bolo proti.

**Záznam zo 108. schôdze je dostupný na** **webovom sídle NR SR -** **MediaPORTAL NR SR -VÝBORY.**

**Link:** [https://tv.nrsr.sk/vyborydetail/10845?termNr=8](https://tv.nrsr.sk/vyborydetail/10845?termNr=8%20)

**Program :**

1. **Vyjadrenie prezidenta Finančnej správy Jiřího Žežulku k obvineniam prezentovaným na 74. schôdzi Národnej rady Slovenskej republiky konanej dňa 6. októbra 2022 na adresu Finančnej správy Slovenskej republiky a prezidenta Finančnej správy Slovenskej republiky**
2. **Rôzne**

**K bodu 1**

**Vyjadrenie prezidenta Finančnej správy Jiřího Žežulku k obvineniam prezentovaným na 74. schôdzi Národnej rady Slovenskej republiky konanej dňa 6. októbra 2022 na adresu Finančnej správy Slovenskej republiky a prezidenta Finančnej správy Slovenskej republiky.**

*Predseda výboru* ***M. Viskupič*** *uviedol, že schôdzu zvolal na základe obvinení, ktoré boli prezentované na 74. schôdzi Národnej rady Slovenskej republiky a chcel dať tak priestor aj opačnej strane, t. z. prezidentovi Finančnej správy SR p. Jiřímu Žežulkovi, aby sa mohol k tejto téme vyjadriť.*

Spravodajcom výboru bol poslanec NR SR **T. Lehotský.**

V rozprave vystúpili poslanci **G. Gyimesi, L. Kamenický, T. Lehotský,**

**M. Viskupič, M. Beluský.**

V úvode rozpravy predniesol **prezident FS SR J. Žežulka** argumenty, ktorými reagoval na obvinenia, ktoré boli prednesené na 74. schôdzi Národnej rady Slovenskej republiky konanej dňa 6. októbra 2022. Zároveň členov výboru informoval o výberovom procese na pozíciu prezidenta FS SR, ktorý prebehol v roku 2020 a taktiež informoval o celom jeho pôsobení v pozícii prezidenta FS SR.

K dispozícii bola členom VFR NR SR aj prezentácie - viď:



Podpredseda výboru **G. Gyimesi** v rozprave vyjadril podporu a dôveru prezidentovi FS SR. Všetky prednesené obvinenia považuje za nepravdivé a absurdné.

Podpredseda výboru **L. Kamenický** naopak považuje celé rokovanie výboru za divadlo a je zato, že ak chce výbor dávať priestor na vyjadrenia všetkých spomínaných, mal by k uvedenému pristupovať rovnoprávne a prizvať všetky osoby, ktoré sú v spomínaných prípadoch uvádzané.

Poslanec **T. Lehotský** podotkol, že vyjadrenia predsedu SMER-SD považuje za nepodložené a samotné časové súvislosti nesedia.

Predseda výboru **M. Viskupič** uviedol, že výbor vedie korektne a každý kto prejaví záujem o vystúpenie na rokovaní výboru tento priestor, či už dostal, alebo mu je k dispozícii.

Poslanec **M. Beluský** sa dotazoval, či ku korupcii na FS SR nemohlo dochádzať ešte pred nástupom p. J. Žežulku do funkcie prezidenta FS SR.

**Prezident FS SR** v ďalšej rozprave informoval o informačných systémoch FS SR *(E-kasa, VRP, Alladin, systém na obstarávanie kontrolných známok)*, procesu ich obstarávania, súčasnom stave rokovaní o získaní majetkových práv do rúk štátu k uvedeným systémom. Zároveň predbežne členov výboru informoval o efektivite výberu daní za rok 2022 a tiež odhade daňovej medzery za rok 2022.

**Hlasovanie:**

1. o návrhu uznesenia výboru: 7/0/0 **Schválené**

K uvedenej problematike **bolo prijaté uznesenie** **č. 391.**

**K bodu 2**

**Rôzne**

V bode rôzne neboli prednesené žiadne informácie.

**Marián Viskupič**

predseda výboru

**Tomáš Lehotský**

náhradný overovateľ výboru